Raidet på Haverhill

Raidet på Haverhill var et raid som fant sted den 29. august 1708 under dronning Annes krig. Franske algonkin- og abenaki-krigere kommandert av Jean-Baptiste Hertel de Rouville gikk mot Haverhill, som da var et lite grensesamfunn i provinsen Massachusetts Bay. I et overraskende angrep ble 16 mennesker drept og mellom 14 og 24 tatt til fange. Engelskmennene samlet raskt sammen en milits som fulgte etter, og i en mindre trefning senere på dagen ble ni franskmenn og indianere drept og noen av fangene deres rømte.

Opprinnelig var ikke Haverhill et mål for ekspedisjonen til franskmennene. De ventet en større indiansk kontingent og franskmennene planla å utføre en rekke raid på samfunnene langs Piscataqua River. Noen av indianerstammene ønsket ikke å delta i ekspedisjonen og franskmennene måtte redusere omfanget av operasjonen og velge enklere mål. Raidet kostet franskmennene mer enn tidligere grenseraid hadde gjort, som for eksempel det i 1704 på Deerfield i Massachusetts, siden provinsen nå hadde blitt advart mot angriperne.

Kilder 
 

Slag med deltagelse av Storbritannia
Slag med deltagelse av Frankrike
Massachusetts' historie
Konflikter i 1708
Ny-Frankrike
Slag under den spanske arvefølgekrigen